./data/phi0914/phi0014/phi0914.phi0014.perseus-lat2.xml
CornelioMaluginenseL PapirioCrasso consulibus exercitus in agrum Ueientem ac Faliscum ducti  praedae       abactae hominum pecorumque;  hostis in agris       nusquam inuentus neque pugnandi copia facta; urbes tamen non oppugnatae quia       pestilentia populum inuasit   et seditiones       domi quaesitae sunt, nec motae tamen, ab Sp Maelio tribuno plebis, qui fauore nominis moturum se aliquid ratus et       Minucio diem dixerat et rogationem de publicandis bonis Seruili Ahalae tulerat,            falsis criminibus a Minucio circumuentum       Maelium arguens, Seruilio caedem ciuis indemnati obiciens; quae uaniora ad       populum ipso auctore fuere   ceterum magis uis morbi ingrauescens       curae erat terroresque ac prodigia, maxime quod crebris motibus terrae ruere in       agris nuntiabantur tecta  obsecratio itaque a populo duumuiris praeeuntibus est       facta   pestilentior inde annus C Iulio iterum et L Uerginio consulibus tantum metus <et> uastitatis in urbe agrisque       fecit, ut non modo praedandi causa quisquam ex agro  Romano exiret belliue inferendi memoria patribus aut plebi       esset, sed ultro Fidenates, qui se primo aut montibus aut muris tenuerant,       populabundi descenderent in agrum Romanum         deinde Ueientium exercitu accito—nam Falisci perpelli ad instaurandum bellum       neque clade Romanorum neque sociorum precibus potuere—duo populi transiere       Anienem atque haud procul Collina porta signa habuere   trepidatum itaque non in agris magis quam in urbe est        Iulius consul in aggere murisque explicat copias, a Uerginio senatus in aede       Quirini consulitur   dictatorem dici Q Seruilium placet, cui Prisco alii, alii Structo fuisse cognomen tradunt        Uerginius dum collegam consuleret moratus, permittente eo nocte dictatorem       dixit; is sibi magistrum equitum Postumum Aebutium Heluam dicit